Stopkavce

Stopkavce (lat. Pelmatozoa) [v širšom zmysle]  alebo ľaliovce (Crinozoa) [v širšom zmysle] sú v niektorých systémoch veľký taxón (hodnotený napr. ako podkmeň) ostnatokožcov. 

Veľkú väčšinu stopkavcov v širšom zmysle tvorí vyhynutý taxón Blastozoa (pozri nižšie systematiku), ktorý je preto v tomto článku preberaný súčasne so stopkavcami.

Existujú aj stopkavce (Pelmatozoa) v užšom zmysle - pozri nižšie v kapitole Systematika.

Charakteristika 
Telo týchto veľmi starobylých ostnatokožcov je v dospelosti ukotvené v dne pomocou stopky, analogickej s epistómom chytadlovcov. Sú trvalo prisadnuté, len zriedka pohyblivé. Známe sú už z kambria – znamená to, že žijú na Zemi viac ako 500 miliónov rokov. V dávnej minulosti boli početnou skupinou morskej fauny (mnohé druhy patria k vedúcim skamenelinám – poznáme dokonca krinoidové vápence!), dnes dožíva len 1 menej početná trieda.

Systematika 
stopkavce (Pelmatozoa) v širšom zmysle/ľaliovce (Crinozoa) v širšom zmysle:
incertae sedis:
trieda †Parablastoidea - jediný rad †Parablastida - jediná čeľaď †Astroblastocystidae  (starší názov: Blastocystidae) 
[rad] †Echmatocrinida -jediný rod †Echmatocrinus - zaraďuje sa ako bazálny stopkavec, alebo do či vedľa Crinoidea, alebo do holotúrií alebo mimo ostnatokožcov do osemlúčoviek (Octocoralia)
podkmeň †Blastozoa
trieda †Lepidocystoidea/rad †Imbricata  - tradične sa zaraďované do Eocrinoidea
trieda †praľaliovky (Eocrinoidea)
rad †Gogiida
rad †Trachelocrinida
rad †Simonkovicrinida -jediný rod †Simonkovicrinus
rad †Ascocystitida
trieda †poloľaliovky (Paracrinoidea) - tradične zaraďované do Crinozoa (alebo menej často do Blastozoa vedľa Blastoidea); z dnešného pohľadu sú asi prísne vzaté príbuzné s Glyptosphaeritida
čeľaď †Springerocystidae
čeľaď †Heckeritidae
rad †Comarocystitida
rad †Platycystitida
†jablovce/cystoidey (Cystoidea/Hydrophoridea) - toto je z dnešného pohľadu parafyletický taxón; taxón Cystoidea v širšom (dnes už pomerne zriedkavom) zmysle zahŕňa aj Eocrinoidea (vrátane Lepidocystoidea) a v najširšom zmysle celé Blastozoa
trieda [rad] †Diploporita/Diploporida
rad †Asteroblastida - z dnešného pohľadu možno správnejšie patrí vedľa Crinoidea
rad †Glyptosphaeritida/Protocrinitida 
rad †Sphaeronitida v širšom zmysle
†Sphaeronitida v užšom zmysle
†Aristocystitida
čeľaď †Cambrocrinidae v širšom zmysle - alternatívne zaraďovaná do Glyptocystitida
 čeľaď †Cambrocrinidae v užšom zmysle - staršie zaraďovaná do Ascocystitida
 čeľaď †Ridersiidae 
 rod †Sanducystis
trieda [rad] †Rhombifera/Dichoporita v širšom zmysle
 †Dichoporita v užšom zmysle
rad †Glyptocystitida/Glyptocystitoida - vrátane taxónu †Pleurocystitida (ktorý zahŕňa aj bývalý rad †Hillocystida) a čeľade †Macrocystellidae (staršie zaraďovanej do Ascocystitida alebo ako sesterský taxón radu Glyptocystitida)
rad †Hemicosmitida
†Fistuliporita (alebo Fistuliporida) v širšom zmysle
rad †Polycosmitida
rad †Caryocystitida/Fistuliporita (alebo Fistuliporida) v užšom zmysle
[trieda] †morské pupence (Blastoidea) v širšom zmysle  - vývojovo patrí do Cystoidea
trieda †Coronoidea/rad †Coronata - staršie mal tento taxón nejasné zaradenie
čeľaď †Lysocystitidae - staršie zaraďovaná do Eocrinoidea
trieda †morské pupence (Blastoidea) v užšom zmysle
rod †Macurdablastus
nadrad †Spiraculata
rad †Pentremitida
rad †Troosticrinida
rad †Granatocrinida - alternatívne zaraďovaný ako súčasť radu Troosticrinida
rad †Nucleocrinida
rad †Fissiculata
podkmeň ľaliovce (Crinozoa) v užšom zmysle/stopkavce (Pelmatozoa) v užšom zmysle - dnes zahŕňa len jednu triedu, ale tradične sa sem ako druhá trieda niekedy zaraďoval taxón Paracrinoidea
trieda ľaliovky (Crinoidea) - delenie pozri v článku ľaliovky

Staršie sa do Pelmatozoa zaraďovali aj plochovce (Carpoidea/Homalozoa).

Zdroje tejto kapitoly (pokiaľ vyššie nie je uvedené inak):

Iné projekty

Externé odkazy 
ZAMORA, S., RÁBANO, I. Progress in Echinoderm Palaeobiology. Madrid : Instituto Geológico y Minero de España, 2015. ISBN 978-84-7840-961-7

Zdroje